| Artikkelen inngår i serien om
**tamhunden*Canis lupus familiaris*** |
| --- |
|  |
| **FCI-grupper** |
| Gjeterhunder
Vakt- og vokterhunder
Terriere
Dachshunder
Spisshunder
Drivende hunder
Stående fuglehunder
Apporterende hunder
Selskapshunder
Mynder |
| **Andre grupper** |
| Blandingshunder
Designerhunder
Paria- og urhunder |
| **Lister** |
| Hunderaser alfabetisk
Hunderaser gruppevis
Nordiske hunderaser
Liste over hundegrupper |

**Stående fuglehunder**, som også kalles **pointere**, **vorstehhunder** og i noen grad **bracker**, er en gruppe hunder som typisk (instinktivt) tar stand (fryser fast i en stilling) og vender hodet (peker) mot byttet den har oppdaget. De brukes i hovedsak til jakt på fugl.

Bakgrunn
--------

Pointerne oppsto trolig på midten av 1600-tallet. Mange mener de er etterkommere av spanske jakthunder, men dette spørsmålet er uklart. Opprinnelig var imidlertid pointeren en hundetype man benyttet i samband med såkalt *nettjakt*. Når hunden tok stand kunne jegeren kaste nettet over fuglen eller småviltet.

Jaktmetode
----------

Stående fuglehunder jakter helst fugl, men flere av rasene er også ypperlig egnet til jakt på småvilt forøvrig. De finner som regel byttet gjennom såkalt *overvær* (luktmolekyler som svever fritt i luften), og da er det mest hensiktsmessig å jakte i motvind.

Ideelt skal hunden jakte innenfor synsvidde av jegeren, men det skjer ikke alltid. Da skal hunden *rapportere* (komme tilbake til jegeren å si fra at den har funnet fugl), slik at denne kan følge med tilbake dit fuglen ligger. Der vil hunden på nytt ta stand, eventuelt *avansere* mot eller *reise* fuglen på jegerens kommando. Om fugl blir skutt skal hunden apportere.

Typer
-----

Gruppen omfatter 2 segmenter med hunder, kalt *engelske fuglehunder* og *kontinentale fuglehunder*. Det er også en viss forskjell på engelske pointere og noen av de kontinentale pointerne, som gjerne regnes som mer allsidige/mangesidige i jaktformen. Dette skyldes at mange kontinentale pointere har blitt avlet for sine allsidighet med hensyn til byttetyper, men de engelske gjerne kun har blitt avlet for jakt på fugl. Mange hevder også at kontinentale pointere ofte er bedre egnet til jakt i skogsterreng enn engelske, som på sin side skal være ypperlige i åpent terreng (herunder snaufjell). Om denne påstanden må man imidlertid gjerne ta en rekke forbehold, både rasemessig og på individuelt grunnlag.

Inndeling (FCI gruppe 7)
------------------------

### Seksjon 1: Kontinentale fuglehunder

Vorstehhund korthåret er en typisk kontinental fuglehund
* blå picardie spaniel
* bracco italiano
* braque d'auvergne
* braque de l'ariége
* braque du bourbonnais
* braque francais pyrénées
* braque francais gascogne
* braque st-germain
* breton
* drentsche patrijshond
* fransk spaniel
* gammel dansk hønsehund
* griffon d'arret à poil dur
* grosser münsterländer
* italiensk spinone
* kleiner münsterländer
* perdiguero de burgos
* picard spaniel
* pont-audemer spaniel
* portugisisk pointer
* pudelpointer
* slovakisk vorstehhund ruhåret
* stabyhoun
* tsjekkisk vorstehhund
* ungarsk vizsla korthåret
* ungarsk vizsla strihåret
* vorstehhund korthåret
* vorstehhund langhåret
* vorstehhund stikkelhåret
* vorstehhund strihåret
* weimaraner korthåret
* weimaraner langhåret

### Seksjon 2: Engelske fuglehunder

Engelsk setter er en klassisk engelsk fuglehund
Langhårete engelske pointerne kalles gjerne settere. Engelske fuglehunder regnes gjerne som mer klassiske og estetiske enn de kontinentale. De skal være mer spesialisert i å jakte fugl. For engelskmenn var det gjerne like viktig at hunden var linjeskjønn og vakker, og hadde skjønnhet og stil i søk og stand, som det å ha gode egenskaper som jakthund.

Engelske fuglehunder er i dag blant de mest populære hunderasene, uansett rase. I så måte figurerer både *engelsk setter* og *gordon setter* på Norges 10 på topp liste. De regnes som gode familiehunder og er kjent for å ha et jevnt godt gemytt ovenfor både folk og fé. Dette er aktive hunder, som passer ypperlig for folk som er glade i friluftsliv og lange turer.

* engelsk setter
* gordon setter
* irsk rød og hvit setter
* irsk setter
* pointer

Se også
-------

* Apporterende hunder

| * v
* d
* r
Jakt med hund |
| --- |
| Apporterende hunder **·** Drivende hunder **·** Hetsende hunder **·** Hihunder **·** Skjellende hunder **·** Støtende hunder **·** Stående fuglehunder **·** Tresettere **·** Treskjellere |  |

Portal: Hunder